Når Lucas Hansen til efteråret indtager dansegulvet for øjnene af hele Danmark, klapper de formentlig ekstra meget med i Strandby ved Frederikshavn. Her har skuespilleren nemlig boet de første 18 år af sit liv, før han flyttede til London og efterfølgende USA. - Hele min familie kommer fra Nordjylland, siger skuespilleren, som her i landet er mest kendt for rollen som Bimse i DR’s Bedrag. Han glæder sig til at hoppe i lakskoene. - Jeg synes, det er en fantastisk mulighed for at lære at danse. Det virker som et fedt projekt at være en del af. Sådan en mulighed får man ikke igen, siger Lucas Hansen til TV2 Nord. Hvem der bliver hans dansepartner, ved han ikke endnu. Han glæder sig til at finde ud af det – og til at hilse på de andre deltagere. - Når man laver film eller andre projekter med en masse mennesker, er der en god mulighed for at komme til at lære hinanden at kende, siger Lucas Hansen. Han har aldrig danset standarddans før. - Det bliver spændende at lære. Jeg er ikke sådan en, der danser helt vildt til fester og sådan noget, siger Lucas Hansen, som har svært ved at pege på, hvad han glæder sig mest til ved Vild med dans. - Jeg glæder mig til det hele, siger han.

Opsummering:
Bedrag-skuespilleren kalder deltagelse i Vild med dans for en genial mulighed, man kun får én gang.